वाइटिनिंग स्ट्रिप  का सावधानी पूर्वक उपयोग करना अपने दांतो की देखभाल करना वाइटिनिंग स्ट्रिप्स  का उपयोग करना
कुछ वाइटनिंग स्ट्रिप्स में हाइड्रोजन पेरोक्साइड होता है जिसके निगलने पर शरीर में ज़हर फैल सकता है। कोशिश करें की वाइटनिंग स्ट्रिप को लगाते समय किसी भी जैल को या थूक जो स्ट्रिप को लगाते समय तैयार होता है उसे निगले नहीं। अगर आप थोड़ा सा जैल निगल लें तो घबराने की कोई बात नहीं है। थोड़ी मात्रा से कोई नुकसान नहीं होगा। वाइटनिंग स्ट्रिप्स में मौजूद रसायन आपके दांतो और मसूड़ों को सेन्सिटिव कर सकते हैं। यह तब संभव है, जब जैल सीधा मसूड़ों के साथ संपर्क में आता है, स्ट्रिप्स को बहुत ज्यादा समय तक, या ज्यादा मात्रा में दांतो पर लगाये रखा जाता है, या आपके दाँत जैल से सेन्सिटिव होते हैं।  दांतों और मसूड़ों के सेन्सिटिव होने पर वाइटनिंग स्ट्रिप का प्रयोग कुछ समय तक न करें। अपने डेंटिस्ट से एक बार परामर्श कर लें, कि आपकी दांतो में वाइटनिंग स्ट्रिप्स लगाई जा सकती है या नहीं। यह जरूरी नहीं है कि हर दांतों को सफेद करने वाले वाइटनिंग स्ट्रिप्स में एक जैसे केमिकल मौजूद हो और वह एक समान कार्य करते हो। कुछ रसायन आपके दांतो की पहले से चली आ रही तकलीफ को और बढ़ा सकते हैं या नई तकलीफें पैदा कर सकते हैं, इसलिए डेंटिस्ट की सलाह लेना जरूरी है, कि वाइटनिंग स्ट्रिप्स या वाइटनिंग उत्पाद आपके लिए सहीं है या नहीं। हर रोज ब्रश करने से दांतो को साफ व स्वस्थ रखा जा सकता है। पूरे लाभ के लिए सुनिश्चित करें कि आप अपने दांतो को अच्छे से और हर रोज साफ कर रहे हैं। याद रखें, हर दाँत को अच्छे से साफ करने के लिए अपना पूरा समय लें।  दो मिनट के लिए, हर रोज दो बार ब्रश करें। ज्यादा तेजी से ब्रश करना आपके दांतो की जड़ो व मसूड़ों को नुकसान पहुंचा सकता है। वाइटनिंग स्ट्रिप्स के अलावा आप दांतो को सफेद करने वाले वाइटनिंग टूथपेस्ट का भी इस्तेमाल कर सकते हैं। फ्लॉस (दांतो को साफ करने वाला धागा) व दांतो को ब्रश करने के अतिरिक्त माउथवाश का इस्तेमाल करने से दांतो व मुंह को स्वस्थ रखा जा सकता है। माउथवाश का इस्तेमाल बैक्टीरिया को मारने और ब्रश व फ्लॉस करने से मुंह में रहे गए खाने के टुकड़ों को साफ करने के लिए होता है।  थूकने से पहले माउथवाश को तीस सेकंड तक अपने मुंह में रखकर उस से कुल्ला करें। अगर माउथवाश ज्यादा तीखा है, तो आप उसमें पानी मिला सकते हैं। वाइटनिंग स्ट्रिप्स के अलावा आप दांतो को सफेद करने वाले माउथवाश का भी इस्तेमाल कर सकते हैं। फ्लॉस करना कठिन हो सकता है, परन्तु यह अतिआवश्यक है, अपने दांतो और मसूड़ों को स्वस्थ बनाए रखने के लिए। फ्लॉस दांतो में फंसे पटिया (प्लाक) को दूर करता है जो ब्रश करते समय छूट गया होता है।  अपनी बांह जितने लम्बे फ्लॉस के टुकड़े के साथ शुरूआत करें। अपने दोनों हाथों के बीच, थोड़ा गैप बनाकर, फ्लॉस को दोनों हाथों की मध्य उँगली में लपेटे। फ्लॉस को अपने दांतो के बीच रगड़ें। अंग्रेजी शब्द “सी” के आकार में फ्लॉस को दाँत के एक तरफ खींचें। पूरे दाँत को साफ करने के लिए, फ्लॉस को ऊपर नीचे घुमाए। कुछ खाद्य पदार्थ आपके दांतो पर दाग छोड़ कर उन्हें पीला कर सकते हैं। तो कुछ आपके दांतो के एनामेल को घिस देते हैं, और इस कारण आपके दाँत में दर्द होना शुरु हो जाएगा और दाँत को नुकसान भी हो सकता है। जब आप अपने दाँत सफेद करना चाहते है, तब निम्नलिखित कुछ खाद्य और पेय पदार्थ का सेवन न करें:  कॉफी, चाय और शराब का सेवन आपके दांतो पर दाग बनने की संभावना पैदा कर सकता है। मीठे खाद्य पदार्थ या अत्यधिक अम्लीय पेय, जैसे संतरे का रस या सोडा आपके दांतो के एनामेल को घिस सकता है। ये कैविटीस् और अन्य दांतों (डेंटल) की समस्या खड़ी कर सकते हैं। नियमित रूप से अपने डेंटिस्ट से अपॉइंटमेंट लें और उनसे अपने दांतो की जांच करवाते रहें, ताकि आपके दाँत स्वस्थ रहे। आपके डेंटिस्ट आपके दांतो में होने वाली छोटी- छोटी तकलीफें, जो की समय के साथ गंभीर रूप धारण कर लेती है, उनका पता लगाने में मदद करेंगे, और उसका इलाज भी करेंगे। आपके डेंटिस्ट, आपके दांतो को सफेद करने में सक्षम हो सकते हैं और दांतो के सुधार में हर तरह की मदद कर सकते हैं। हालांकि सभी वाइटनिंग स्ट्रिप्स को एक ही तरह से लगाया व इस्तेमाल किया जाता है, पर हो सकता है कुछ ब्रांड पर अलग निर्देशन दिए गए हो। इसलिये निर्देशन को हमेशा पूरा पढ़ें और वाइटनिंग स्ट्रिप्स या किसी भी प्रकार के दांतो को सफेद करने वाले उत्पादों का इस्तेमाल करने से पहले उनके दुष्प्रभाव से परिचित रहें।  इन उत्पादों का दुरुपयोग आपके दांतों और स्वास्थ्य के लिए हानिकारक हो सकते हैं। हर ब्रांड के इस्तेमाल करने के निर्देश में अंतर हो सकते हैं, इसलिए हमेशा इस्तेमाल करने से पहले निर्देश को पढ़ना अनिवार्य है। वाइटनिंग स्ट्रिप्स को लगाने से पहले, आपको अपने दाँत ब्रश करने की जरूरत पड़ेगी। अगर आप स्ट्रिप्स दांतो को बिना साफ किए ही लगाते हैं, तो हो सकता है अनजाने में आप खाना के दाने और बैक्टीरिया को स्ट्रिप्स के अन्दर ही बंद कर रहे हैं। स्ट्रिप्स की सफेद करने की प्रक्रिया दांतो में जमें किसी भी प्रकार की पटिया (प्लाक) के कारण कम हो सकती है, इसलिए ब्रश जरूर करें।  वाइटनिंग स्ट्रिप्स को लगाने से ठीक पहले दांतो को कभी ब्रश न करें। स्ट्रिप्स को लगाने के कम से कम आधा घंटा पहले अपने दांतो को साफ करें। स्ट्रिप्स को दांतो पर लगाने से पहले देख लें कि आप सही स्ट्रिप्स सही जगह पर लगा भी रहे हैं या नहीं। कुछ खास किस्म की वाइटनिंग स्ट्रिप्स में ऐसी स्ट्रिप्स होंगी जो ऊपर व निचले दाँतों के लिए अलग- अलग होंगी और सभी स्ट्रिप्स में ऐसा हिस्सा होगा जो आपके दांतो पर लगेगा। थोड़ा समय लें और सीखे की कौन सी स्ट्रिप्स कहा लगनी है।  स्ट्रिप के जैल वाले भाग को दांतो पर लगा दें। जैल ही वह घटक है, जो दाँतों को सफेद करने में मदद करता है, और इसलिए इसका दाँतों के संपर्क में आना जरूरी है, ताकि यह अच्छे से काम कर सकें। स्ट्रिप के मुलायम भाग पर कोई भी वाइटनिंग जैल मौजूद नहीं होगा, जो आपको स्ट्रिप को लगाने में मदद करेगा। स्ट्रिप्स को अपने दांतो पर लगाने के तरीके को समझने के बाद उसे अपने दांतो में कुछ इस तरह लगाए की जैल सीधा दाँत पर लगें। और दाँत का कोई भी कोना जैल से वंचित न रहे, और ध्यान रखें कि स्ट्रिप में कहीं उभार न आए और वह कहीं पर भी असमान तरीके से न लगा हो।  जरूरत पड़ने पर टूथब्रश का इस्तेमाल स्ट्रिप को समतल बनाने के लिए किया जा सकता है। दांतो पर, बिना कोई कोना छोड़े हुए, स्ट्रिप को एक समान लगाने से दांतो को बराबरी के साथ सफेद करने में मदद मिलेगी। स्ट्रिप को मसूड़ो तक न पहुंचने दें, अगर स्ट्रिप में लगा जैल मसूड़ों को छू लेता है, तो मसूड़ों में जलन होगी। स्ट्रिप्स को अपने दांतो पर लगाने के बाद संयम रखें और उन्हें अपना काम करने दें। याद रखें की अलग-अलग उत्पादों में स्ट्रिप्स को दाँतों पर लगाए रखने का अलग-अलग समय दिया गया होता है, इसलिए निर्देश में दिए गए समय तक ही स्ट्रिप को दांतों पर लगाए रखें। स्ट्रिप्स को न छूएं ताकि वह अपना काम कर सकें। आम तौर पर, स्ट्रिप्स को उतारने से पहले आपको 30 मिनट तक रुकना पड़ेगा। निर्देश में दी गई समय सीमा गुजरने के बाद लगाई गई स्ट्रिप्स को ध्यान से निकाल की जरूरत पड़ेगी। बताया गया समय समाप्त होते ही, स्ट्रिप्स को दाँतों से निकालकर फेंक दें।  निर्धारित समय से ज्यादा स्ट्रिप्स को दांतो पर न लगा कर रखें, ऐसा करने से दांतो और मसूड़ों में जलन व सेन्सिटिविटी हो सकती है। दांतो को अधिक सफेद करने के लिए स्ट्रिप्स को अधिक समय तक दाँतों पर लगे रखने से कोई लाभ नहीं होगा। स्ट्रिप्स का इस्तेमाल कर लेने के बाद अपने मुंह को धो लें। जैल को अच्छे से साफ करने के लिए पानी से कुल्ला कर लें या दाँत ब्रश कर लें। याद रखे की दांतो को सफेद करने का यह तरीका समय के साथ काम करता है, इसका रसायन दांतो पर अपना प्रभाव समय के साथ डालता है। अगर आप इस तरीके का पूरा-पूरा लाभ उठाना चाहते हैं तो इस प्रक्रिया को नियमित रूप से दोहराएं और अपने दांतो में आए बदलाव को देखें। स्ट्रिप का असर दाँतों में दिखने के लिए, बताये गए समय तक इसका इस्तेमाल जारी रखें।  30 मिनट के लिए हर रोज दो बार इसका इस्तेमाल करें। कम से कम 14 दिन तक इस्तेमाल करें। निरंतर परिणाम की उम्मीद लगभग 4 महीनों में की जा सकती है।
स्ट्रिप्स में लगे किसी भी जैल को न निगलें: सेन्सिटिविटी होने स्ट्रिप को इस्तेमाल करना बंद कर दें: किसी भी वाइटनिंग उत्पादनों का इस्तेमाल करने से पहले अपने डेंटिस्ट का सुझाव अवश्य लें: अपने दांतो को हर रोज ब्रश करें: माउथवाश का इस्तेमाल करें: हर रोज फ्लॉस करें: कुछ खाद्य पदार्थ खाना बंद करें: अपने डेंटिस्ट से जरूर मिलें: दिए गए निर्देशन को ध्यानपूर्वक पढ़ें: अपने दाँत ब्रश करें: अपनी स्ट्रिप्स को तैयार कर लें: स्ट्रिप्स को अपने दाँतों पर लगाएँ: दाँत साफ होने तक इंतजार करें: स्ट्रिप्स को निकालें: इस प्रक्रिया को दोहराएं:
https://www.wikihow.com/Use-Teeth-Whitening-Strips https://www.wikihow.com/Use-Teeth-Whitening-Strips https://www.wikihow.com/Use-Teeth-Whitening-Strips
Using Caution With Whitening Strips Caring For Your Teeth Using Whitening Strips